Ki mit tud a giclée nyomatról? - inphoto.blog.hu
2011.11.05. 22:10 Romanee Conti
Rég gondolgozom, ki kéne próbálni, mit tud, én a www.pigmenta.hu-t találtam meg. Szóval, ha valaki ismeri, próbálta, van információja, beszéljük meg. Minden információt megköszönök, nem csak én.
ragyás 2011.11.05. 23:05:21
A pigmenttinta az Epson találmánya, de a többiek is kínálnak már ilyet. A festék műgyantát tartalmaz, ami gyorsan megszilárdul a tintafolt felületén és megvédi a külső hatásoktól, ezért tartós.
Ha ezt a festéket kiváló minőségű papírra fröcsköljük, akkor alulról sem éri behatás a papír felől.
Ezek természetes, fa, gyapot, bambuszrost stb. alapú papírok, sav és optikai fehérítő mentesek, nem sárgulnak, tartósak.
A kettő együtt nagyon tartós. A papírok változatos megjelenésűek, lehetnek fényesek, vagy mattok, illetve selyemfényű, félfényes, félmatt stb..
A mattok lehetnek érdesek, texturáltak. Általában hihetetlenül szépek már üresen is.
Anyaguktól függően az alapfehérjük a hófehértől a sárgás melegig változik. Léteznek kézzel gyártott merített papírok, esetleg a rostok közé kevert szálakkal, növényi részekkel.
Szinte az összes papírgyártó cég kínál ilyeneket. Nem a legolcsóbbak, ezért ezzel az arisztokratikus elnevezéssel próbálják eladhatóvá tenni a drága nyomatokat. Az ár miatt inkább minőségi képeket nyomtatnak rá a tartósság, értékállóság kedvéért. Ha valaki a műkincs-kereskedelemben szeretné aprópénzre váltani a tehetségét, ott más anyag nem jöhet szóba.
Több cég papírját használom, vannak hasonló megjelenésűek, és vannak nagy egyéniségek. Nekem a mattok a kedvenceim, mert újat hoztak, szebbek a hagyományos nagyítópapíroknál. Fényesben a Hahnemühle Baryta és Pearl nagyon népszerű, mert hasonlít a hagyományos, mattra szárított fényes papírhoz. Mindkettőnek igen magas az alapfehérje, nagy tónusátfogása van.
Üvegezett keretben elvész a varázs, ott már csak a tartósságuk jelent előnyt. Lehet kapni különböző protektor szpréket, amivel be lehet vonni a papírokat, akkor talán fájdalom nélkül eltávolítható a légypötty.